Държавен вестник, бр. 71, 2003 г., стр. 13

Б Р О Й  71
Д Ъ Р Ж А В Е Н   В Е С Т Н И К
С Т Р .  13
(2) Декларацията съдържа реквизитите съг-
ласно приложение № 1.
(3) Декларацията може да бъде включена
като част от друг документ, изходящ от декла-
ратора, но трябва да съдържа всички реквизи-
ти по приложение № 1 и да не предизвиква съм-
нение относно лицето, което я подава,  и съдър-
жанието є.
(4) Банките и банките със седалище в чуж-
бина, получили разрешение (лицензия) от Бъл-
гарската народна банка да осъществяват дей-
ност в страната чрез клон, могат чрез лицата,
които ги управляват и представляват, да осво-
бождават свои клиенти от задължението за
подаване на декларация по чл. 4, ал. 7 ЗМИП
при наличието едновременно на следните усло-
вия при всяка отделна операция:
1. клиентът да е декларирал еднократно
произхода на средствата, с които оперира и ще
оперира;
2. клиентът да е познат на съответната бан-
ка по силата на установени трайни търговски
отношения или да е получил съответни рефе-
ренции от друга банка, с която съответната банка
поддържа отношения;
3. извършваните операции да позволяват да
бъде проследяван произходът на средствата, с
които се оперира, или съответната банка да
разполага с други достоверни данни относно
произхода на тези средства.
(5) При извършване на операция или сделка
със средства с произход, различен от деклари-
рания, както и при съмнение за произхода на
средствата лицето по чл. 3, ал. 2 и 3 ЗМИП изис-
ква, а клиентът подава декларация  по чл. 4,
ал. 7 ЗМИП.
(6) Съответната банка по ал. 4 изпраща на
Агенцията за финансово разузнаване копие от
акта, който поражда действие след одобряване-
то му от Агенцията за финансово разузнаване.
Одобрението се смята за дадено, ако Агенцията
за финансово разузнаване не е възразила с оглед
на налична информация по ЗМИП или ЗМФТ в
срок до 5 работни дни от уведомяването є.
(7) При промяна в обстоятелствата за кли-
ента, освободен от задължение за деклариране,
директорът на Агенцията за финансово разуз-
наване може да  даде задължително указание
на съответната банка да отмени акта си.
(8) Банката отменя акта си по ал. 4 по своя
инициатива, когато условията за издаването му
са отпаднали или прецени, че отмяната му е целе-
съобразна с оглед постигане целите на ЗМИП.
(9) Службата по чл. 6, ал. 5 ЗМИП при съ-
ответната банка изпълнява задълженията си
по закона и по отношение на операциите и сдел-
ките на клиентите на банката, които са осво-
бодени от задължението за подаване на декла-
рация по ал. 4.
Чл. 5б. При съмнение, че лицето, извършва-
що операция или сделка, не действа от свое име
или за своя сметка, лицата по чл. 3, ал. 2 и 3
ЗМИП изискват от него да декларира по реда
на чл. 5а, ал. 1—3 в чия полза извършва опера-
цията или сделката.”
§ 2. Създава се чл. 16а:
“Чл. 16а. (1) Лицата по чл. 3, ал. 2 и 3 ЗМИП
предоставят информацията по чл. 11а ЗМИП
на Агенцията за финансово разузнаване на ме-
сечна база до 15-о число на месеца, следващ
месеца, за който се отнася информацията, на
хартиен или магнитен носител или по електро-
нен път по образец съгласно приложение № 2.
(2) Българската народна банка, банките и
банките със седалище в чужбина, получили раз-
решение (лицензия) от  Българската народна
банка  да осъществяват дейност в страната чрез
клон, предоставят информацията по чл. 11а
ЗМИП  на Агенцията за финансово разузнаване
на месечна база по реда и в срока по ал. 1 по
образец, утвърден със съвместна инструкция на
управителя на Българската народна банка и
министъра на финансите.
(3) Предоставянето на информацията по чл.
11а ЗМИП по електронен път може да стане след
изграждането на защитена електронна връзка
между съответното лице по чл. 3, ал. 2 и 3 ЗМИП
и Агенцията за финансово разузнаване.”
§ 3. Създава се чл. 19а:
“Чл. 19а. Специализираната служба по чл. 6,
ал. 5 ЗМИП се ръководи от служител на лицата
по чл. 3, ал. 2 и 3 ЗМИП, заемащ ръководна
длъжност.”
§ 4. Създават се приложения № 1 и 2:
“Приложение № 1
към чл. 5а, ал. 2
ДЕКЛАРАЦИЯ
по чл. 4, ал. 7 и по чл. 6, ал. 5, т. 3 ЗМИП
Долуподписаният/ата: ..........................................................
                          (име, презиме, фамилия)
ЕГН ............, постоянен адрес ............................................
гражданство ............., документ за самоличност...........
в качеството ми на ..........................., в .............................
БУЛСТАТ ......................, данъчен № ................, седали-
ще и адрес  на управление...................................................
Декларирам, че паричните средства—предмет на  по-
сочената тук операция (сделка), .......................................
имат следния произход: .......................................................
.....................................................................................................
Известна ми е наказателната отговорност по чл. 313
от Наказателния кодекс за деклариране на неверни
обстоятелства.
Дата на деклариране:
Декларатор:
........................
........................
     (подпис)